Lisa 2
13.06.2024 lepingu 
nr 2-2/24/568-1 juurde

Isikuandmete töötlemise kokkulepe juriidilise isikuga

Kokkulepe on sõlmitud  /kuupäev digitaalallkirjas/

Riigi Kaitseinvesteeringute Keskus, Kaitsevägi (edaspidi vastutav töötleja), mida esindab 07.12.2020 käskkirja nr 77 alusel Riigi Kaitseinvesteeringute Keskuse hangete osakonna juhataja Ivar Janson, ja SA Põhja-Eesti Regionaalhaigla  (edaspidi volitatud töötleja), mida esindab volikirja alusel juhatuse esimees ülemarst Kristo Erikson (edaspidi nimetatuna ka lepingupool või koos lepingupooled), sõlmisid isikuandmete töötlemise kokkulepe (edaspidi kokkulepe) alljärgnevas:

1.	Kokkuleppe eesmärk ja objekt

1.1.	Kokkuleppe eesmärgiks on tagada isikuandmete töötlemine kooskõlas kokkuleppega, Eesti Vabariigis kehtivate õigusaktidega, 27. aprilli 2016 Euroopa parlamendi ja nõukogu määrusega 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (edaspidi üldmäärus) ja hea tavaga. Kokkuleppes kasutatakse mõisteid üldmääruses kirjeldatud tähenduses. 
1.2.	Kokkuleppe objektiks on vastutava ning volitatud töötleja vahel 13.06.2024 sõlmitud lepingu nr 2-2/24/568-1 (edaspidi leping) alusel volitatud töötleja poolt vastutava töötleja nimel teostatava isikuandmete töötlemise sisu ja kestuse, töötlemise laadi ja eesmärgi, asjassepuutuvate isikuandmete liikide ja andmesubjektide kategooriate fikseerimine (edaspidi töötlemise üksikasjad) ning lepingupoolte isikuandmete töötlemist puudutavate õiguste ja kohustuste reguleerimine.
1.3.	Kui kokkulepe ja kokkuleppe p-s 1.2. viidatud leping on omavahel vastuolus, kohaldatakse kokkuleppes sätestatut, kui kokkuleppes ei ole sätestatud teisiti. 
1.4.	Andmesubjektide kategooriad, kelle isikuandmeid kokkuleppe raames töödeldakse, töödeldavate (sh eriliiki) isikuandmete kategooriad ning töötlustoimingute nimekiri on toodud kokkuleppe lisas 1.  

2.	Kokkuleppe jõustumine ja kehtivus

2.1.	Paberkandjal sõlmitav kokkulepe jõustub kokkuleppes nimetatud kokkulepe sõlmimise kuupäeval pärast allkirjastamist mõlema lepingupoole poolt ning elektrooniliselt sõlmitav kokkulepe jõustub pärast selle digitaalset allkirjastamist mõlema lepingupoole poolt.  
2.2.	Kokkulepe kehtib kuni kokkuleppe p-s 1.2. viidatud lepingu lõppemiseni. Kokkuleppes kirjeldatud isikuandmete konfidentsiaalsuskohustused kehtivad tähtajatult.

3.	Volitatud töötleja kohustused

3.1.	Volitatud töötleja kohustub:

3.1.1.	töötlema isikuandmeid lepingus, kokkuleppes ja  vastutava töötleja  kirjalikes juhistes (edaspidi kirjalikud juhised) sätestatud tingimustel ja ulatuses, kui kirjalikud juhised on volitatud töötlejale edastatud. Vastutaval töötlejal on õigus kirjalikke juhiseid kokkuleppe kehtivuse perioodil muuta ning täiendada, teavitades sellest volitatud töötlejat enne uute kirjalike juhiste jõustumist vähemalt 14 kalendripäeva ette;
3.1.2.	tagama, et tema volitusel tegutsevad isikud, kellel on juurdepääs isikuandmetele, ei töötle isikuandmeid vastuolus lepingus, kokkuleppes ja kirjalikes juhistes sätestatuga, välja arvatud, kui nad on selleks kohustatud kohalduva õiguse alusel;
3.1.3.	tagama, et tema ise ja tema volitusel tegutsevad isikud järgivad isikuandmete töötlemisel konfidentsiaalsuskohustust;
3.1.4.	tegema lepingu täitmisel kõik selleks, et isikuandmete kaitseks rakendatakse parimal moel vajalikke organisatsioonilisi, füüsilisi ja infotehnoloogilisi turvameetmeid (vt kokkuleppe punkti 3.1.5.);
3.1.5.	rakendama isikuandmete töötlemisel ohule vastava turvalisuse tagamiseks asjakohaseid tehnilisi ja korralduslikke meetmeid. Meetmed võivad hõlmata, vastavalt vajadusele ja asjakohasusele muu hulgas, kuid mitte ainult, alljärgnevat:

3.1.5.1.	isikuandmete pseudonümiseerimine ja krüpteerimine;
3.1.5.2.	meetmed, mis tagavad isikuandmeid töötlevate süsteemide ja teenuste kestva konfidentsiaalsuse, terviklikkuse, kättesaadavuse ja vastupidavuse;
3.1.5.3.	meetmed, mis võimaldavad taastada õigeaegselt isikuandmete kättesaadavuse ja juurdepääsu andmetele füüsilise ja/või tehnilise vahejuhtumi korral;
3.1.5.4.	tehniliste ja korralduslike meetmete tõhususe korrapärase testimise ja hindamise korra kehtestamine ja rakendamine isikuandmete töötlemise turvalisuse tagamiseks.

3.1.6.	viivitamatult, kuid mitte hiljem kui 24 tunni jooksul vastava asjaolu tuvastamisest,  vastutavat töötlejat teavitama, kui volitatud töötleja on rikkunud lepingus või kokkuleppes nimetatud isikuandmete töötlemisega seonduvaid kohustusi. Teavitus peab sisaldama vähemalt alljärgmist: 

3.1.6.1.	isikuandmetega seotud rikkumise laadi ja ligikaudset kogumahtu arvudes; 
3.1.6.2.	andmesubjektide kategooriaid ning (sh eriliiki) isikuandmete kategooriaid, millega rikkumine on seotud.

3.1.7.	viivitamatult, kuid mitte hiljem kui 24 tunni jooksul vastava asjaolu tuvastamisest,  vastutavat töötlejat teavitama, kui  kirjalikud juhised lähevad vastuollu kohalduva õigusega;
3.1.8.	lähtuma  vastutava töötleja nimel isikuandmete töötlemisel lepingus, kokkuleppes ning kirjalikes juhistes määratletud töötlemise üksikasjadest, kui töötlemise üksikasjad on kirjalikes  juhistes kindlaks määratud ning kirjalikud juhised on volitatud töötlejale edastatud; 
3.1.9.	tagama, et lepingu täitmisel töödeldakse vaid neid isikuandmeid, mis on lepingu kohaseks täitmiseks vajalikud ning tagama nende andmete konfidentsiaalsuse;
3.1.10.	võttes arvesse isikuandmete töötlemise laadi, aitama võimaluse piires asjakohaste tehniliste ja korralduslike meetmete abil  vastutaval töötlejal täita  vastutava töötleja kohustust vastata taotlustele andmesubjekti õiguste teostamiseks;
3.1.11.	võttes arvesse isikuandmete töötlemise laadi ja volitatud töötlejale kättesaadavat teavet, aitama  vastutaval töötlejal  täita isikuandmete töötlemise turvalisuse tagamise kohustust, järelevalveasutuse ja andmesubjekti isikuandmetega seotud rikkumisest teavitamise kohustusi, andmekaitsealase mõjuhinnangu läbiviimise kohustust ning järelevalveasutusega konsulteerimise kohustust;
3.1.12.	vastavalt  vastutava töötleja poolt taotletule kas kustutama või tagastama vastutava töötleja kõik isikuandmed ja kustutama kõik olemasolevad koopiad 7 tööpäeva jooksul pärast lepingu või isikuandmete töötlemisega seotud teenuste osutamise ja/või töö teostamise lõppemist, välja arvatud, kui kohalduva õiguse kohaselt nõutakse isikuandmete säilitamist. Kui kohalduva õiguse kohaselt nõutakse isikuandmete säilitamist, täidab volitatud töötleja vastutava töötleja poolt taotletud isikuandmete kustutamise või tagastamise soovi 7 tööpäeva jooksul pärast kohalduvast õigusest tulenevate isikuandmete säilitamise tähtaegade möödumist. Kui vastutav töötleja ei soovi isikuandmete tagastamist 7 tööpäeva jooksul pärast kokkuleppe kehtivuse lõppemist või pärast isikuandmete säilitamise tähtaegade möödumist, siis kustutab volitatud töötleja kõik tema valduses olevate isikuandmete koopiad;
3.1.13.	tegema vastutavale töötlejale kättesaadavaks kogu teabe, mida vastutav töötleja peab vajalikuks kokkuleppes sätestatud kohustuste täitmise tõendamiseks. Volitatud töötleja kohustub  vastutava töötleja  poolt volitatud audiitoril võimaldama teha auditeid ja kontrolle ning aitama igakülgselt kaasa nende läbiviimisel;
3.1.14.	vastutavat töötlejat hiljemalt 3 tööpäeva jooksul vastava asjaolu teadasaamisest teavitama, kui volitatud töötleja on isikuandmeid õigustatud ja kohustatud töötlema volitatud töötleja suhtes kohalduva õiguse alusel ning kirjeldama lühidalt töötlemise sisu ja aluseid;
3.1.15.	saama  vastutava töötleja nimel isikuandmete töötlemisse teise volitatud töötleja kaasamiseks  vastutava töötleja  eelneva kirjalikku taasesitamist võimaldavas vormis nõusoleku ning nõusoleku saamisel tagama, et teine volitatud töötleja täidab kõiki käesolevas kokkuleppes volitatud töötlejale ette nähtud andmekaitsekohustusi. 

4.	 Vastutava töötleja kohustused

4.1.	Vastutav töötleja kohustub edastama volitatud töötlejale kirjalikud juhised viivitamatult pärast kokkuleppe jõustumist, kui töötlemise üksikasjad ei ole piisavalt määratletud kokkuleppes ning lepingus.

5.	Vastutus

5.1.	Juhul, kui volitatud töötleja ja/või volitatud töötleja poolt kaasatud teine volitatud töötleja rikub (sh eriliiki) isikuandmete osas konfidentsiaalsuskohustust, on  vastutaval töötlejal õigus volitatud töötlejalt nõuda leppetrahvi 300 eurot iga rikkumise korral.
5.2.	Leppetrahvi tasumine volitatud töötleja poolt ei vabasta volitatud töötlejat kokkuleppes sätestatud kohustuste täitmisest. Leppetrahv on kokku lepitud kohustuse täitmise tagamiseks, mitte kohustuse täitmise asendamiseks.  Vastutaval töötlejal on õigus volitatud töötlejalt täiendavalt nõuda kokkuleppe rikkumise tulemusena tekkinud kahju hüvitamist osas, mida leppetrahv ei kata. 
5.3.	Kui volitatud töötleja kaasatud teine volitatud töötleja ei täida oma andmekaitsekohustust, jääb  vastutava töötleja  ees kõnealuse teise volitatud töötleja kohustuste mittekohase täitmise eest täielikult vastutavaks volitatud töötleja. Kui volitatud töötleja või tema poolt kaasatud teine volitatud töötleja rikub andmekaitsekohustust ning  vastutavale töötlejale  ja/või kolmandatele isikutele tekib seetõttu kahju, kohustub volitatud töötleja vastutavale töötlejale ja/või kolmandatele isikutele hüvitama kogu sellega seonduvalt tekkinud kahju. 

6.	Lõppsätted

6.1.	Kokkuleppes reguleerimata küsimustes lähtuvad lepingupooled Eesti Vabariigis kehtivates õigusaktides sätestatust.
6.2.	Kokkuleppe muutmine toimub üksnes lepingupoolte kirjalikul kokkuleppel. 
6.3.	Lepingupooled teavitavad kontaktisikute ja -andmete muudatusest teist lepingupoolt kirjalikku taasesitamist võimaldavas vormis vähemalt 5 tööpäeva ette enne vastava muudatuse jõustumist ning selle kohta ei sõlmita eraldi lepingu lisa.
6.4.	Kokkuleppega seotud teade loetakse kättetoimetatuks, kui see on saadetud e-postiga, üle antud allkirja vastu või saadetud tähitud kirjaga ja postitamisest on möödunud 3 tööpäeva.
6.5.	Kokkuleppe täitmise käigus ette tulevad erimeelsused lahendatakse lepingupoolte vahel läbirääkimiste teel. Juhul, kui läbirääkimistel ei saavutata üksmeelt, lahendatakse erimeelsused vastavalt Eesti Vabariigis kehtivatele õigusaktidele Harju Maakohtus.

7.	Lepingupoolte kontaktisikud

7.1.	Vastutava töötleja kontaktisik, kes annab volitatud töötlejale informatsiooni kõigis kokkuleppe täitmisega seonduvates küsimustes, on Merrit Toombu, tel 717 4912, 5303 7990, e-post merrit.toombu@mil.ee.
7.2.	Volitatud töötleja kontaktisik kõigis kokkuleppe täitmisega seotud küsimustes on Marit Märk,  e-post marit.mark@regionaalhaigla.ee.

Kokkulepe on digitaalselt allkirjastatud.

Lepingupoolte andmed:

Vastutav töötleja:
Riigi Kaitseinvesteeringute Keskus/
Kaitsevägi
Järve tn 34a, 11314 Tallinn
Juhkentali tn 58, 15007 Tallinn
Riigi Kaitseinvesteeringute Keskuse registrikood: 70009764 
Kaitseväe registrikood: 70008641
Tel:	7147 0400
E-post:	info@rkik.ee; lepingud@rkik.ee
	Volitatud töötleja:
SA Põhja-Eesti Regionaalhaigla
J. Sütiste tee 19, 13419 Tallinn
Registrikood: 90006399
Tel: 617 1300
E-post: info@regionaalhaigla.ee
www.vastutav töötleja.ee

Kokkuleppe lisa 1 

Andmesubjektide kategooriad, kelle isikuandmeid kokkuleppe raames töödeldakse, töödeldavate (sh eriliiki) isikuandmete kategooriad ning töötlustoimingute nimekiri:

Andmesubjektide kategooriad	Isikuandmete kategooriad
	Eriliiki isikuandmete kategooriad (kui kohaldub)
	Töötlemistoimingud
	
☒Vastutava töötleja patsiendid	☒Vastutava töötleja patsientide isikuandmed: eesnimi ja perekonnanimi, telefoninumber, e-posti aadress, postiaadress, isikukood. 	☒ Vastutava töötleja patsientide terviseandmed, mh haigusloo epikriis, uuringute ja analüüside tulemused, diagnoos, kliinilised probleemid, varasemate uuringute tulemused.	☐Seadme ja/või teenuse hooldus, sh parandustööd, testimine ning hooldustööd kohapeal
	
☒Vastutava töötleja töötajad
	☒Vastutava töötleja töötajate isikuandmed: eesnimi ja perekonnanimi, telefoninumber, e-posti aadress, postiaadress, isikukood.	☐ Vastutava töötleja patsientide biomeetrilised andmed: sõrmejäljed, silmaiirise kujutis … 	☐Tarkvara testimine/hooldus kaughalduse teel
	
☐Kolmandate isikute töötajad	☒Muu: tegevteenistus 
	☐ Vastutava töötleja patsientide geneetiline informatsioon: …
	☐Riistvara diagnostika kaughalduse teel	
☐Vastutava töötleja endised töötajad		☐Muu: 
	☒Kogumine	
☐Volitatud töötlejad			☒Dokumenteerimine	
☐Muu: 			☒Korrastamine	
☐Muu: 			☒Struktureerimine	
			☒Säilitamine	
			☒Muutmine	
			☒Päringute tegemine	
			☐Ühitamine, ühendamine	
			☒Kustutamine	
			☒Hävitamine	
			☐Levitamine	
			☐Avalikustamine	
			☐Muu: